Case ID: 1206752
Sentence 0: İşin halları: Təqsirləndirilən şəxs1 CM-in 29,177.2.1 və 315.2-ci maddələri ilə təqsirli bilinərək məhkum edilmişdir ona görə ki, o, özgənin əmlakını gizli olaraq talamaq məqsədi ilə həmkəndlisi Təqsirləndirilən şəxs2 ilə birlikdə qabaqcadan əlbir olan bir qrup şəxs halındaxx.xx.2020-ci il tarixdə, saat 18 radələrində Ağsu rayonu, Pirhəsənli kəndi ərazisindən keçən, “X3 Şəbəkəsi” Məhdud Məsuliyyətli Cəmiyyətinin balansında olan, istismardan çıxarılmış, 220 kv-luq Birinci Mingəçevir hava elektrik verilişi xəttinin 369-374 dayaqları arasında 1 metrinin dəyəri 2,85 manat olmaqla ümumilikdə 1160 metr uzunluqda, əsas hissələri alminium əsaslı ərintidən hazırlanmış, ASU 341 markalı naqillərdən ibarət əmlakı quraşdırıldığı yerdən kəsib yığarkən, həmin vaxt hadisə yerinə gəlmiş, Ağsu rayon Polis Şöbəsinin cinayət axtarış bölməsinin əməliyyat müvəkkilləri polis leytenantı Zərərçəkmiş şəxs və polis baş leytenantı X14 oğlu onları saxladıqlarından, o, əlindəki kəlbətinlə Zərərçəkmiş şəxs baş nahiyəsinə iki dəfə vurub, sonuncuya başın alın nahiyəsinin 1,5 x 0,5sm ölçüdə bir ədəd əzilmiş-çırılmış yarası və başın sol təpə nahiyəsinin 1,4x0,3sm ölçüdə bir ədəd əzilmiş-cırılmış yarası ilə müşayiət olunan, sağlamlığın qısa müddətdə pozulmasına səbəb olub sağlamlığa yüngül zərər vurmaya aid bədən xəsarəti yetirməklə, hakimiyyət nümayəndəsi olan polis əməkdaşına qarşı xidməti vəzifələrini yerinə yetirərkən həyat və sağlamlığı üçün təhlükəli üsulla zor tətbiq etməklə müqavimət göstərmiş, öz iradəsindən asılı olmayan səbəblərdən əməlini başa çatdıra bilməyərək “xxxx” MMC-yə məxsus 3306,00 manat məbləğində özgə əmlakını talamağa cəhd etmişdir.